# Εγχειρίδιο 3.00 του Ekiga

2003-2008
Damien Sandras
2003-2004
Matthias Redlich
2003-2004
Christopher Warner
Εγχειρίδιο Ekiga 3.0
31-08-2008

Damien Sandras

Εγχειρίδιο Ekiga 2.0
2006-01-22
Damien Sandras

    dsandras@seconix.com

Christopher Warner

    zanee@kernelcode.com

Matthias Redlich

    m-redlich@t-online.de

Damien
Sandras
Christopher
Warner
zanee
Matthias
Redlich
Η τεκμηρίωση αυτή αφορά την έκδοση 3.00 του Ekiga.

Το Ekiga είναι μια εφαρμογή φωνης επί ΙΡ, τηλεφωνίας επί ΙΡ και συνεδριάσεων μέσω βίντεο, με υποστήριξη πολλών κωδικοποιητών ήχου (audio codecs) και βίντεο (video codecs).

## Εισαγωγή

### Ekiga

Το Ekiga είναι μια εφαρμογή φωνής επί ΙΡ, τηλεφωνίας επί ΙΡ και βιντεο-συνεδριάσεων για το Linux και τα άλλα Unix-οειδή (π.χ. BSD, OpenSolaris ή MacOSX). Γράφτηκε από τον Damien Sandras και ακολουθεί την άδεια GNU/GPL.

Το Ekiga μπορεί να χρησιμοποιήσει σύγχρονα πρωτόκολλα φωνής επί ΙΡ όπως το SIP και το H.323. Υποστηρίζει τα σπουδαιότερα χαρακτηριστικά που ορίζουν τα πρωτόκολλα αυτά όπως call hold, call transfer, call forwarding. Επίσης υποστηρίζει βασικό άμεσης επικοινωνίας (instan messaging) και διαθέτει εξελειγμένη υποστήριξη για μεταβάσεις μέσω ΝΑΤ (NAT traversal) . Το Ekiga υποστηρίζει τους καλύτερους δωρεάν κωδικοποιητές ήχου και βίντεο και έχει ευρυζωνική υποστήριξη ανώτερης ποιότητας ήχου, αλλά και καταστολή ηχούς (echo cancellation).

### SIP και H.323

Πρωτόκολλο Έναρξης Συνόδου (Session Initiation Protocol--SIP) είναι ένα πρωτόκολο που αναπτύχθηκε από την Ομάδα Εργασίας IEFT MMUSIC και προτάθηκε ως ένα στάνταρντ για την έναρξη, την τροποποίηση και τερματισμό μια, διαδραστικής συνεδρίας χρήστη η οποία περιλαμβάνει στοιχεία πολυμέσων όπως βίντεο, φωνή, άμεση επικοινωνία, δικτυακά παιχνίδια και εικονική πραγματικότητα. Τον Νοέμβριο του 2000 το SIP έγινε δεκτό ως πρωτόκολλο σηματοδότησης 3GPP και ως μόνιμο στοιχείο της αρχιτεκτονικής IMS. Είναι ένα από τα ηγετικά πρωτόκολλα σηματοδότησης για την Φωνή επί ΙΡ.

Το Η323 δημιουργήθηκε αρχικά ώστε να παράσχει ένα μηχανισμό για την μεταφορά εφαρμογών πολυμέσων μέσω Δικτύων Μεγάλης Περιοχής(LAN), αλλά γρήγορα εξελίχθηκε σε εργαλείο για τις αυξανόμενες ανάγκες των δικτύων VoIP. Ένα ισχυρό χαρακτηριστικό του Η323 ήταν η σχετικά πρώιμη διάθεση ενός συνόλου προτύπων, που προσδιόριζαν όχι μόνο το βασικό μοντέλο κλήσης αλλά, επιπρόσθετα, τις συμπληρωματικές υπηρεσίες που χρειάζονταν για την ικανοποίηση των προσδοκιών των επιχειρηματικών επικοινωνιών. Το Η323 ήταν το πρώτο πρότυπο VoIP που υιοθετούσε το πρότυπο IETF για την μεταφορά ήχου και βίντεο μέσω δικτύων ΙΡ. Το Η323 βασίζεται στο πρωτόκολλο ISDN Q.931 και είναι κατάλληλο για αλληλεπιδραστικά σενάρια μεταξύ ΙΡ και ISDN και αντίστοιχα μεταξύ ΙΡ και QSIG. Ένα μοντέλο κλήσης, όπως και ένα ISDN μοντέλο κλήσης, διευκολύνει την εισαγωγή Τηλεφωνίας ΙΡ μέσα σε υπάρχοντα δίκτυα ISDN που βασίζονται σε συστήματα PBX.

## Ξεκινώντας

Όταν εκκινείτε το Ekiga για πρώτη φορά ο βοηθός ρύθμισης θα εμφανισθεί αυτομάτως. Ο Βοηθός Ρύθμισης είναι ένα ερωτηματολόγιο που θα σας καθοδηγήσει βήμα-βήμα σε όλα τα στάδια δημιουργίας των βασικών ρυθμίσεων που χρειάζονται για να δουλέψετε το Ekiga. Θα πρέπει να περάσετε από όλα αυτά τα βήματα σωστά, ειδάλλως ο βοηθός θα επανεμφανίζεται (όταν δεν θα τον ολοκληρώνετε) ή το Ekiga δεν θα λειτουργεί σωστά (αν κάποια από τις απαντήσεις σας δεν είναι σωστή). Μπορείτε να εκτελέσετε τον Βοηθό Ρύθμισης ανά πάσα στιγμή μέσω του μενού Επεξεργασία (Edit).

### Υπόδειξη

Όλες οι ρυθμίσεις μπορούν να αλλάξουν οποτεδήποτε μέσω του παραθύρου των προτιμήσεων.

### Εισαγωγή στον βοηθό ρυθμίσεων

####

Καθόλη την διάρκεια της διαδικασίας ρυθμίσεων διατίθεται περιήγηση στο κατώτατο άκρο του παραθύρου. Θα μπορείτε να διατρέξετε τις ερωτήσεις χρησιμοποιώντας πατώντας Πίσω, Μπροστά και Άκυρο. Αν πατήσετε Άκυρο κατά την διάρκεια της ρύθμισης, το Ekiga δεν θα επηρεαστεί από τις αλλαγές που κάνατε και όσες πληροφορίες πληκτρολογήσατε θα ακυρωθούν.

Η σελίδα αυτή σας καλωσορίζει στον Βοηθό Ρυθμίσεων. Δεν υπάρχει κάτι εδώ που να χρειάζεται αλλαγή ή σύνταξη. Πατήστε το κουμπί "Εμπρός" που βρισκεται στο κάτω μέρος του παραθύρου για να ξεκινήσετε τις ρυθμίσεις.

### Προσωπικές πληροφορίες

####

Το παράθυρο Προσωπικών Πληροφοριών απαιτεί από εσάς να δώσετε προσωπικές πληροφορίες που θα χρησιμοποιηθούν από το Ekiga. Οι πληροφορίες αυτές εμφανίζονται όταν συνδέεστε σε άλλες εφαρμογές ήχου/βίντεο.

### Λογαριασμός Ekiga.net

####

Το Ekiga.net είναι μια πλατφόρμα ελεύθερων υπηρεσιών SIP που παρέχονται στους χρήστες του Ekiga. Αν επιθυμείτε να καλέσετε άλλους χρήστες και να σας καλούν άλλοι χρήστες, χρειάζεστε μια διεύθυνση SIP. Μπορείτε να λάβετε μια τέτοια διεύθυνση από εδώ http://www.ekiga.net. Το Ekiga.net επίσης προσφέρει επιπρόσθετες υπηρεσίες όπως χώρους συνεδριάσεων (conference rooms), ηχητικά μηνύματα ή αλφαβητικούς καταλόγους στο διαδίκτυο. Παρακαλούμε δείτε το http://www.ekiga.net για περισσότερες πληροφορίες.

Απλώς ακολουθήστε τον σύνδεσμο που σας δίνει ο διάλογος για να λάβετε ένα λογαριασμός, αν δεν έχετε ήδη έναν, και έπειτα συμπληρώστε το όνομα χρήστη και τον κωδικό σας. Παρακαλούμε πιέστε "Εμπρός" για να συνεχίσετε αφού εισάγετε όλες τις απαιτούμενες πληροφορίες.

### Λογαριασμός Ekiga Call Out

####

Το Ekiga μπορεί να χρησιμοποιηθεί με πολλούς Παροχείς Τηλεφωνικών Υπηρεσιών Διαδικτύου. Οι παροχείς αυτοί επιτρέπουν να καλείτε συνηθισμένα τηλέφωνα από τον υπολογιστή σας χρησιμοποιώντας το Ekiga σε συμφέρουσες τιμές. Συνιστούμε να χρησιμοποιήσετε τον προεπιλεγμένο παροχέα Ekiga.

Αν επιθυμείτε να δημιουργήσετε ένα λογαριασμό και να τον χρησιμοποιείτε για να καλείτε τους φίλους και την οικογένειά σας μέσω συνηθισμένων τηλεφώνων σε συμφέρουσες τιμές, απλώς δημιουργήστε έναν λογαριασμό με την χρήση του συνδέσμου "Αποκτήστε λογαριασμό Ekiga Call Out". Μόλις δημιουργηθεί ο λογαριασμός θα σας σταλεί μέσω ηλεκτρονικού ταχυδρομείου ένα όνομα χρήστη κι ένας κωδικός. Απλώς εισάγετε αυτά τα δύο στον διάλογο, και θα μπορείτε να καλείτε συνήθη τηλέφωνα μέσω του Ekiga

Με τις προεπιλεγμένες ρυθμίσεις, μπορείτε να χρησιμοποιήσετε απλώς τον sip:3210444555 και να επιλέξετε sip.diamondcard.us για να καλέσετε τον πραγματικό τηλεφωνικό αριθμό +3210444555, 32 είναι ο κωδικός χώρας και 10444555 είναι ο καλούμενος τηλεφωνικός αριθμός. Σας ενθαρρύνουμε να βάζετε τους αγαπημένους σας τηλεφωνικούς αριθμούς στο βιβλίο διευθύνσεων.

Απλώς ακολουθήστε τον σύνδεσμο που σας δίνει ο διάλογος για να λάβετε ένα λογαριασμό, αν δεν έχετε ήδη έναν, και έπειτα συμπληρώστε το όνομα χρήστη και τον κωδικό σας. Παρακαλούμε πιέστε 'Μπροστά' για να συνεχίσετε αφού εισάγετε όλες τις απαιτούμενες πληροφορίες.

### Τύπος σύνδεσης

####

Το Ekiga υποστηρίζει πολλούς κωδικοποιητές ήχου και βίντεο. Περιλαμβάνει κωδικοποιητές εξαιρετικης ποιότητας καθώς και κωδικοποιητές μέσης προς καλής ποιότητας. Όσο υψηλότερη είναι η ποιότητα του κωδικοποιητή, τόσο μεγαλύτερο εύρος ζώνης απαιτεί. Επιπλέον, οι κωδικοποιητές βίντεο μπορούν να προσαρμόσουν την ποιότητά τους προς το διαθέσιμο εύρος ζώνης. Αυτή η δυνατότητα επιλογής είναι απαραίτητη κατά την αρχική ρύθμιση του Ekiga ώστε να επιλέξει το βέλτιστο κωδικοποιητή, κατάλληλο για τον τύπο της σύνδεσης και να προσαρμόσει τις ρυθμίσεις ποιότητας του βίντεο. Αν ο τύπος της σύνδεσής σας δεν αναφέρεται στον κατάλογο πρέπει να επιλέξετε τον πλησιέστερο προς την σύνδεσή σας τύπο και να ρυθμίσετε το Ekiga χειροκίνητα μέσω του παραθύρου των ρυθμίσεων (τμήμα κωδικοποιητών) αργότερα.

Όταν τελειώσετε, συνεχίστε με την ρύθμιση.

### Συσκευές ήχου

####

Το Ekiga απαιτεί συσκευές ήχου για να αναπαράγει και να εγγράψει ήχους. Η συσκευή εξόδου ήχου παράγει το εισερχόμενο ρεύμα ήχου κατά την διάρκεια μιας κλήσης. Παρακαλούμε επιλέξτε την συσκευή στην οποία συνδέονται τα ακουστικά ή τα ηχεία σας. Η συσκευή εισόδου ήχου είναι εκείνη με την οποία συνδέεται το μικρόφωνό σας. Οι ρυθμίσεις αυτές ίσως είναι οι ίδιες με εκείνες της εφαρμογής αναπαραγωγής ήχων, αν έχετε μόνο μια κάρτα ήχου. Όμως σημειώστε ότι είναι επίσης εφικτό να εγγράψετε ήχους μέσω κάποιας άλλης συσκευής (π.χ. ενός εσωτερικού μικροφώνου σε μια webcam). Αυτή η ενότητα σας επιτρέπει επίσης να επιλέξετε την συσκευή που θα κουδουνίζει. Αυτή η συσκευή μπορεί να είναι διαφορετική από την συσκευή εξόδου ήχου. Σας επιτρέπει να ακούτε το κουδούνισμα ειδοποίησης εισερχόμενης κλήσης στα ηχεία σας, καθώς έχετε τα ακουστικά συνδεδεμένα για κλήσεις.

Όταν τελειώσετε, συνεχίστε με την ρύθμιση.

### Συσκευές βίντεο

####

Το βήμα αυτό είναι προεραιτικό και σχετίζεται μόνο με συσκευές βίντεο (π.χ. μια webcam). Αν δεν έχετε κάποια συσκευή βίντεο μπορείτε να προσπεράσετε αυτή τη σελίδα.

Αν έχετε κάποια webcam ή συσκευή βίντεο της λίστας μπορείτε να την επιλέξετε απο εδώ.

Όταν τελειώσετε, συνεχίστε με την ρύθμιση.

### Η ρύθμιση ολοκληρώθηκε

####

Η ρύθμιση του Ekiga ολοκληρώθηκε. Το τελευταίο παράθυρο δείχνει απλώς μια μικρή περίληψη των ρυθμίσεων που επιλέξατε. Παρακαλούμε βεβαιωθείτε ότι όλες αυτές οι ρυθμίσεις είναι σωστές. Αν κάτι δεν είναι σωστό μπορείτε να χρησιμοποιήσετε το πλήκτρο "Πίσω" στην κάτω δεξιά γωνία του παραθύρου για να μεταβείτε σε οποιαδήποτε σελίδα του Βοηθού και διορθώσετε τα λάθη.

Αν όλα είναι σωστά, παρακαλούμε πατήστε το πλήκτρο "Εφαρμογή" για να αποθηκεύσετε τις ρυθμίσεις. Ο βοηθός θα κλείσει και θα εμφανισθεί το κυρίως παράθυρο του Ekiga. Να θυμάστε ότι, όλες οι ρυθμίσεις μπορούν να αλλαχθούν μέσω του παραθύρου των προτιμήσεων ανά πάσα στιγμή το θελήσετε.

## Βασική χρήση

### Κλήση από και προς εσάς

#### Από υπολογιστή σε υπολογιστή (PC-To-PC)

Αν επιθυμείτε να καλέσετε άλλους χρήστες και να σας καλούν, θα χρειαστείτε μια διεύθυνση SIP. Μπορείτε να λάβετε μια διεύθυνση SIP από http://www.ekiga.net όπως περιγράψαμε παραπάνω.

Η διεύθυνση SIP μπορεί να χρησιμοποιηθεί από άλλους χρήστες για να σας καλέσουν. Παρομοίως, μπορείτε να χρησιμοποιήσετε την διεύθυνση SIP των φίλων σας και της οικογένειάς σας για να τους καλέσεε. Για παράδειγμα, μπορείτε να χρησιμοποιήσετε το sip:dsandras@ekiga.net για να καλέσετε τον δημιουργό του Ekiga.

Μπορείτε να χρησιμοποιήσετε το ηλεκτρονικό βιβλίο διευθύνσεων του Ekiga για να βρείτε τις SIP διευθύνσεις άλλων χρηστών του Ekiga. Φυσικά, μπορείτε να καλέσετε χρήστες οι οποίοι χρησιμοποιούν άλλον παροχέα υπηρεσιών από το ekiga.net. Μπορείτε να καλέσετε οποιονδήποτε χρήστη χρησιμοποιεί λογισμικό ή μηχάνημα που υποστηρίζει SIP και είναι εγγεγραμμένο σε κάποιον δημόσιο παροχέα SIP

Αν γνωρίζετε την διεύθυνση URI του χρήστη που επιθυμείτε να καλέσετε, μπορείτε να εισάγετε την διεύθυνση URI στο πεδίο εισαγωγής sip: που βρίσκεται στην κορυφή της οθόνης και να πατήσετε το κουμπί Σύνδεση · για παράδειγμα, πληκτρολογώντας sip:foo@ekiga.net και πατώντας το κουμπί Σύνδεση θα καλέσετε τον χρήστη αυτής της διεύθυνσης.

Είναι επίσης δυνατό η κλήση επαφών με τη χρήση του βιβλίου διευθύνσεων, το ιστορικό κλήσεων ή τον κατάλογο ονομάτων ομάδας. Μπορείτε να προσθέσετε επαφές που καλείτε συχνά στον κατάλογο ονομάτων ομάδας και να παρακολουθήσετε αν είναι παρόν για να ξέρετε αν είναι διαθέσιμοι. Παρακαλώ αναφερθείτε στο κατάλληλο τμήμα του εγχειριδίου για πλήρη εξήγηση.

##### Υπόδειξη

Επίσης, το Ekiga υποστηρίζει το Η323 και έτσι μπορεί να καλέσει οποιοδήποτε μηχάνημα ή λογισμικό που υποστηρίζει Η323. Παρακαλούμε διαβάστε το τμήμα που αναφέρετε στο πρότυπο URI αν θέλετε να μάθετε περισσότερα για τους διαφόρους τύπους URI που μπορούν να χρησιμοποιηθούν για κλήσεις απομακρυσμένων χρηστών Η323 και SIP.

#### Από υπολογιστή προς πραγματικά τηλέφωνα (PC-To-Phone)

Το Ekiga μπορεί να χρησιμοποιηθεί με πολλούς Παροχείς Τηλεφωνικών Υπηρεσιών Διαδικτύου. Οι παροχείς αυτοί επιτρέπουν να καλείτε συνηθισμένα τηλέφωνα από τον υπολογιστή σας χρησιμοποιώντας το Ekiga σε συμφέρουσες τιμές. Συνιστούμε να χρησιμοποιήσετε τον προεπιλεγμένο παροχέα Ekiga. Μπορείτε να φτιάξετε έναν λογαριασμό χρησιμοποιώντας τους συνδέσμους στον βοηθό ρύθμισης όπως περιγράφεται παραπάνω.

Αφήνοντας τις προεγκατεστημένες ρυθμίσεις ως έχουν μπορείτε να γράψετε απλώς τον sip:003210444555 για να καλέσετε τον τηλεφωνικό αριθμό 003210444555. 00 είναι ο διεθνής κώδικας κλήσης, 32 είναι ο κωδικός χώρας και 10444555 είναι ο καλούμενος τηλεφωνικός αριθμός.

Μπορείτε επίσης να καλείτε πραγματικούς τηλεφωνικούς αριθμούς από το βιβλίο διευθύνσεων. Αν ο τηλεφωνικός αριθμός της επαφής που επιθυμείτε να καλέσετε είναι αποθηκευμένο στο βιβλίο διευθύνσεων, απλά επιλέξτε Ενέργεια -> Κλήση [Λογαριασμός κλήσεων Ekiga] εφόσον είναι επιλεγμένη η επαφή. Θα γίνει κλήση του τηλεφωνικού αριθμού της επαφής χρησιμοποιώντας το λογαριασμός κλήσεων του Ekiga.

##### Υπόδειξη

Το Ekiga υποστηρίζει επίσης την σύνδεση σε συστήματα H.323 και SIP PBX. Αν το PBX στο γραφείο σας υποστηρίζει αυτά τα πρωτόκολλα, θα μπορείτε να καλέσετε συνηθισμένα τηλέφωνα και να καλείσθε μετά την σύνδεση σας στο PBX. Παρακαλώ ρωτήστε για τις ρυθμίσεις από τον διαχειριστή σας.

#### Από τηλέφωνο προς υπολογιστή (Phone-To-PC)

Το Ekiga μπορεί να χρησιμοποιηθεί για να λαμβάνετε εισερχόμενες κλήσεις από συνήθεις τηλεφωνικές συσκευές. Για να γίνει αυτό, συνδεθείτε στον λογαριασμός σας PC-Προς-Τηλέφωνο μέσω του μενού Εργαλεία όπως περιγράφεται παραπάνω και αγοράστε έναν τηλεφωνικό αριθμό στην χώρα της επιλογής σας. Το Ekiga θα ηχήσει όταν άλλοι χρήστες θα καλέσουν τον τηλεφωνικό αριθμό.

##### Υπόδειξη

Μπορείτε να χρησιμοποιήσετε οποιονδήποτε παροχέα Η323 ή SIP ITSP, συμπεριλαμβανομένου και του δικού σας PBX στην εργασία σας. Όμως, προτείνουμε την χρήση του ολοκληρωμένου παροχέα.

### Διαχείριση των επαφών

#### Προσθήκη επαφών στον κατάλογο επαφών

Το Ekiga σας επιτρέπει να προσθέτετε τις επαφές που καλείτε πιο συχνά στη λίστα. Αυτό σας επιτρέπει να τις καλείτε ή να εκκινείτε μία συνομιλία με τους φίλους σας χωρίς να χρειάζεται να απομνημονεύετε τη διαδρομή τους. Αν υποστηρίζεται από την υπηρεσία, το Ekiga θα εμφανίσει προτεταμένη πληροφορία παρουσίας για τους φίλους σας. Το Ekiga.net υποστηρίζει τη δημοσίευση πληροφορίας παρουσίας για τους χρήστες του. Τα συστήματα λογισμικού PBX Asterisk μπορούν να δημοσιεύσουν αν ένας χρήστης είναι σε κλήση ή όχι, και το Ekiga θα εμφανίσει αυτήν την πληροφορία στη λίστα με τις επαφές.

Έτσι μπορείτε να χρησιμοποιήσεται το Ekiga για παρακολούθηση γραμμών στο PBX σας.

Το Ekiga μπορεί επίσης να εντοπίσει άλλους χρήστες του εντός του LAN χρησιμοποιώντας την τεχνολογία Bonjour που διέδωσε η Apple (tm). Κάτι τέτοιο προϋποθέτει ότι στον υπολογιστή σας εκτελείτε τοπικά κάποιος δαίμονας mDNSResonder. Σε συστήματα Linux αυτή η υπηρεσία συνήθως προμηθεύεται από την Avahi.

Για να προσθέσετε μία επαφή στη λίστα, επιλέξτε Συνομιλία->Προσθήκη επαφής, και συμπληρώστε τα απαιτούμενα πεδία. Αν η υπηρεσία που διαχειρίζεται τη διαδρομή που εισαγάγατε για την επαφή είναι δυνατό να δημοσιεύσει την κατάσταση παρουσίας, το Ekiga θα το εμφανίσει αυτόματα.

Αν δε γνωρίζετε τη διαδρομή Voip μιας επαφής, θα πρέπει να δοκιμάσετε να την αναζητήσετε χρησιμοποιώντας το διαδικτυακό κατάλογο του Ekiga.net. Για να γίνει αυτό, επιλέξτε Συνομιλία -> Βιβλίο διευθύνσεων, και ξεκινήστε την αναζήτηση χρησιμοποιώντας τη λειτουργία 'Φίλτρο αναζήτησης'.

##### Υπόδειξη

Μπορείτε να οργανώσετε τις επαφές της λίστας σας σε ομάδες.

##### Διαχείριση των επαφών

Το Ekiga σας επιτρέπει να αναζητείτε επαφές χρησιμοποιώντας διάφορες πηγές όπως το βιβλίο διευθύνσεων Novell Evolution, ένα κατάλογο LDAP ή το κατάλογο επαφών του Ekiga.net. Μπορείτε να χρησιμοποιήσετε το αποτέλεσμα της αναζήτησής σας για την έναρξη μίας συνομιλίας, για την κλήση μίας επαφής, ή απλά για την προσθήκη της στη λίστα σας αν έχετε πρόσφατες κλήσεις με αυτήν την επαφή. Για να ξεκινήσετε την αναζήτηση επαφών, επιλέξτε Συνομιλία -> Βιβλίο διευθύνσεων από το μενού. Στα αριστερά θα υπάρχει ένα παράθυρο διαλόγου με τη λίστα εμφανίζοντας τους καταλόγους LDAP όπως επίσης μία λίστα με τα τοπικά βιβλία διευθύνσεων. Οι προεπιλογές είναι οι λευκές σελίδες του Ekiga, και το προσωπικό βιβλίο διευθύνσεων από τη Novell Evolution. Είναι δυνατή η υποστήριξη για περισσότερες πηγές επαφών.

Το Ekiga μπορεί να ψάξει σε κάθε κατάλογο LDAP και να χρησιμοποιήσει ένα συγκεκριμένο χαρακτηριστικό ως URI. Για παράδειγμα, αν έχετε ένα κατάλογο LDAP στην εταιρεία σας, με ένα συγκεκριμένο χαρακτηριστικό που περιέχει πληροφορίες για όλους τους συναδέλφους σας. Το Ekiga μπορεί να χρησιμοποιήσει ένα κατάλογο LDAP. Απλώς επιλέξτε Βιβλίο Διευθύνσεων -> προσθέστε ένα βιβλίο διευθύνσεων LDAP και γεμίστε τα ζητούμενες λεπτομέρειες. Μετά μπορείτε με δεξί κλικ στην επαφή να καλέσετε χρησιμοποιώντας την ιδιότητα σαν VoIP URI.

Το Βιβλίο διευθύνσεων LDAP υποστηρίζει ένα εύρος ρυθμίσεων για να επιτρέπεται να λειτουργεί με οποιονδήποτε κατάλογο LDAPv3. Η επιλογή αυτή σας επιτρέπει να επιλέξετε το χαρακτηριστικό που θα χρησιμοποιήσετε για την προβολή ενός ονόματος μιας επαφής στο βιβλίο διευθύνσεων όπως επίσης μία λίστα χαρακτηριστικών για πληροφορίες κλήσεων. Για παράδειγμα, αν ο κατάλογος χρησιμοποιεί το σχήμα LDAP inetOrgPerson μπορείτε να ρυθμίσετε το Βιβλίο διευθύνσεων για την τακτοποίηση σταθερών και κινητών τηλεφώνων, και τα χαρακτηριστικά σελίδας κάνουν διαθέσιμες αυτές τις τιμές για κλήση ή για αποστολή μηνύματος. Μπορείτε επίσης να προσαρμόσετε ένα Πρότυπο φίλτρο για το προεπιλεγμένο φίλτρο αναζήτησης LDAP, και να αντικαταστήσετε το προεπιλεγμένο φίλτρο οποιαδήποτε στιγμή αν χρειάζεστε να εφαρμόσετε μία περισσότερο συγκεκριμένη αναζήτηση. Ο περιηγητής υποστηρίζει επίσης όλες τις επιλογές ασφάλειας για LDAP που περιλαμβάνουν πιστοποίηση LDAP:// (LDAP υπό το SSL), StartTLS, και SASL.

Για να ανανεώσετε τον κατάλογο των χρηστών σε ένα συγκεκριμένο βιβλίο διευθύνσεων, απλά πατήστε το κουμπί Εύρεση. Θα γίνει αναζήτηση για όλους τους χρήστες που βρίσκονται σε αυτό το βιβλίο διευθύνσεων. Μπορείτε να επικοινωνήσετε με άλλα άτομα κάνοντας διπλό κλικ επάνω στο επιλεγμένο πεδίο του βιβλίου. Μπορείτε επίσης να τους στείλετε κάποιο μήνυμα κάνοντας διπλό κλικ ή επιλέγοντας την κατάλληλη ενέργεια στο μενού Ενέργεια του παραθύρου.

Σε ορισμένες περιπτώσεις θα προτιμήσετε να αναζητήσετε συγκεκριμένα ένα όνομα επαφής σας, ή τη δική του/της διαδρομή κλήσεων στις λευκές σελίδες του Ekiga. Το παράθυρο του βιβλίου διευθύνσεων σας επιτρέπει να εφαρμόσετε φίλτρα κατά την αναζήτηση επαφών. Κατά την αναζήτηση ενός καταλόγου LDAP, εισάγοντας ένα απλό όνομα στο πεδίο Φίλτρο αναζήτησης θα εφαρμοστεί μία δευτερεύουσα συμβολοσειρά LDAP χρησιμοποιώντας το προσαρμοσμένο πρότυπο φίλτρο. Αν χρειάζεστε να εφαρμόσετε μία πιο εξειδικευμένη αναζήτηση μπορείτε να εισάγετε ένα ολοκληρωμένο αλφαριθμητικό φίλτρο LDAP, και αυτό θα χρησιμοποιηθεί αντί για το προσαρμοσμένο πρότυπο φίλτρο.

###### Υπόδειξη

Οι λευκές σελίδες του Ekiga σας επιτρέπουν να αναζητήσετε χρήστες εντός της περιοχής σας. Η διαδικασία αυτή δίνει περιορισμένο αριθμό αποτελεσμάτων, αναλόγως της αναζήτησης. Μπορείτε ύστερα να τους προσθέσετε στην προσωπική σας λίστα ονομάτων ώστε να τους καλέσετε αργότερα.

##### Επεξεργασία επαφών

Τα τοπικά βιβλία διευθύνσεων που παρέχονται από τη Novell Evolution σας επιτρέπουν να προσθέτετε νέες επαφές, ή να επεξεργαστείτε τις υπάρχουσες επαφές. Κάθε διαφορετικό βιβλίο διευθύνσεων επιτρέπει ένα διαφορετικό σύνολο λειτουργιών που εξαρτάται από τι είναι λογικό για το βιβλίο διευθύνσεων εν προκειμένω. Για να ανακαλύψετε ποιες λειτουργίες είναι δυνατές, απλά επιλέξτε το βιβλίο διευθύνσεων και συμβουλευτείτε το μενού Ενέργεια.

Για να προσθέσετε μια επαφή σε ένα από τα τοπικά βιβλία σας διευθύνσεων, απλώς επιλέξτε το βιβλίο διευθύνσεων στο οποίο επιθυμείτε να προσθέσετε την επαφή και επιλέξτε Ενέργεια -> Νέα Επαφή. Θα εμφανιστεί το παράθυρο διαλόγου για την προσθήκη Νέας Επαφής στο οποίο μπορείτε να εισάγετε όνομά του, το VoIP URI καθώς και άλλες ρυθμίσεις. Αφού ολοκληρώσετε πατήστε 'ΟΚ' και η επαφή σας έχει προστεθεί. Μπορείτε μόνο να προσθέσετε επαφές σε τοπικά βιβλία διευθύνσεων. Οι ρυθμίσεις της επαφής μπορούν να αλλάξουν κάθε στιγμή επιλέγοντας Ενέργεια -> Ιδιότητες, όταν η επαφή είναι επιλεγμένη. Μπορεί, επίσης, να διαγραφεί επιλέγοντας Ενέργεια -> Αφαίρεση.

Μπορείτε επίσης να προσθέσετε μία επαφή από τις λευκές σελίδες (ή από οποιοδήποτε άλλο τοπικό ή απομακρυσμένο βιβλίο διευθύνσεων) στη λίστα επαφών επιλέγοντας Ενέργεια -> Προσθήκη στον τοπικό κατάλογο όταν είναι επιλεγμένη η επαφή.

Τέλος, μπορείτε να επεξεργαστείτε τις ομάδες στις οποίες ανήκουν οι επαφές σας χρησιμοποιώντας το παράθυρο διαλόγου Ενέργεια -> Ιδιότητες όταν είναι επιλεγμένη η επαφή.

#### Αποστολή άμεσων μηνυμάτων

Το Ekiga σας επιτρέπει να αποστέλλετε άμεσα μηνύματα σε απομακρυσμένους χρήστες με την προϋπόθεση ότι γνωρίζετε τη διαδρομή τους.

Μπορείτε να στέλνετε άμεσα μηνύματα από τη λίστα, από το ιστορικό κλήσεων ή από το βιβλίο διευθύνσεων. Από τη λίστα ή από το ιστορικό κλήσεων, απλά επιλέξτε Επαφή -> Μήνυμα στο κύριο παράθυρο εφόσον είναι επιλεγμένη μία επαφή. Από το παράθυρο του βιβλίου διευθύνσεων, απλά επιλέξτε Ενέργεια -> Μήνυμα εφόσον είναι επιλεγμένη η επαφή. Θα δείτε ένα αναδυόμενο παράθυρο, όπου εισάγετε το μήνυμα κειμένου σας, και πατήστε το πλήκτρο Enter.

##### Υπόδειξη

Δε μπορείτε να ανταλλάσσετε μηνύματα κειμένου με όλα τα πρωτόκολλα. Το Ekiga θα εμφανίσει μόνο το στοιχείο του μενού Μήνυμα όταν το πρωτόκολλο που έχει σχέση με τον άλλο χρήστη το επιτρέπει.

#### Ενημέρωση της κατάστασης χρήστη

Το Ekiga σας επιτρέπει να δημοσιεύετε στις άλλες επαφές την κατάστασή σας.

Υπάρχουν τρεις κατηγορίες μηνυμάτων για την κατάσταση του χρήστη : Συνδεδεμένος, Λείπει και Μην ενοχλέιτε. Καθεμία από αυτές σας επιτρέπει να προσδιορίσετε μία πιο ολοκληρωμένη πληροφορία για την κατάστασή σας. Απλά επιλέξτε το μήνυμα Προσαρμοσμένο στο μενού κατάστασης του κύριου παραθύρου. Μπορείτε ύστερα να ορίσετε το προσαρμοσμένο μήνυμα της κατάστασής σας που θα δημοσιευτεί χρησιμοποιώντας όλα τα διαθέσιμα πρωτόκολλα που το υποστηρίζουν.

##### Υπόδειξη

Πολλοί εξυπηρετητές δεν υποστηρίζονται αναμεταδίδοντας την προσαρμοσμένη πληροφορία για την παρουσία σας. Για να βεβαιωθείτε ότι αυτή η λειτουργία είναι διαθέσιμη με τον εξυπηρετητή που χρησιμοποιείτε ή με το PBX στο οποίο είστε συνδεδεμένοι, παρακαλώ ρωτήστε τον διαχειριστή σας. Παρακαλώ σημειώστε ότι το Ekiga.net θα δημοσιεύσει την πληροφορία για την παρουσία σας.

#### Διαχείριση κλήσεων

##### Προώθηση εισερχομένων κλήσεων

Το Ekiga υποστηρίζει διάφορες πολιτικές για τις αναπάντητες εισερχόμενες κλήσεις. Εξορισμού εμφανίζει ένα αναδυόμενο παράθυρο το οποίο σας επιτρέπει να απορρίψετε ή να αποδεχθείτε κάποιο αίτημα για μία εισερχόμενη κλήση. Αν δεν απαντήσετε στην κλήση στον απαιτούμενο χρόνο, ή αν είστε απασχολημένος, ή αν δεν επιθυμείτε την αποδοχή κλήσεων, το Ekiga μπορεί να προωθήσει την κλήση σε κάποια άλλη ομάδα.

Σημειώστε ότι πρέπει να προσδιορίσετε μία διαδρομή για την προώθηση των κλήσεων στις προτιμήσεις ώστε να είναι δυνατή η ενεργοποίηση της επιλογής αυτής. Ανοίξτε τις προτιμήσεις επιλέγοντας Επεξεργασία -> Προτιμήσεις στο κύριο παράθυρο και επιλέξτε Επιλογές κλήσεων στα αριστερά. Θα δείτε τώρα την κατάλληλη ενότητα. Περιέχει τρία πεδία ελέγχου για τις τρεις περιπτώσεις που περιγράφηκαν πιο πάνω. Η διαδρομή της ομάδας όπου θα πρέπει να προωθούνται οι κλήσεις μπορεί να ρυθμιστεί ξεχωριστά στις Επιλογές SIP για το πρωτόκολλο SIP και αντίστοιχα στις Επιλογές H.323 για το H.323.

##### Ελέγχοντας την κλήση

Το Ekiga υποστηρίζει πολλές ενέργειες οι οποίες μπορούν να γίνουν κατά την διάρκεια μιας κλήσης. Οι ενέργειες αυτές σας επιτρέπουν να ελέγχετε ενεργές κλήσεις.

- Ολοκληρώνοντας μια κλήση: Η επικοινωνία με τον απομακρυσμένο χρήστη μπορεί να ολοκληρωθεί επιλέγοντας Συνομιλία -> Αποσύνδεση.

- Αναμονή μιας κλήσης: Μπορείτε να θέσετε σε αναμονή την απομακρυσμένη κλήση επιλέγοντας Συνομιλία -> Αναμονή κλήσης. Με τον τρόπο αυτό παύει η μετάδοση ήχου και βίντεο. Για να συνεχίσετε τη μετάδοση επιλέγετε Συνομιλία -> Συνέχιση της κλήσης και η Μετάδοση ήχου και βίντεο θα ξεκινήσει ξανά.

- Σίγαση ήχου: Η ενέργεια αυτή εμποδίζει κάθε ηχητική επικοινωνία με τη αντίστοιχη ομάδα σας επιλέγοντας Συνομιλία -> Σίγαση ήχου.

- Αναστολή βίντεο: Η ενέργεια αυτή εμποδίζει κάθε μετάδοση βίντεο προς την αντίστοιχη ομάδας σας επιλέγοντας Συνομιλία -> Αναστολή βίντεο.

- Μεταφορά σε απομακρυσμένη ομάδα: Μπορείτε να μεταφέρετε τον απομακρυσμένο χρήστη σε κάποιον άλλο χρήστη επιλέγοντας Συνομιλία -> Μεταφορά κλήσης. Είναι επίσης δυνατό να μεταφέρετε μία ενεργή κλήση κάνοντας δεξί κλικ και επιλέγοντας την ενέργεια μεταφοράς εφόσον είναι επιλεγμένη μία επαφή από τη λίστα, από το βιβλίο διευθύνσεων ή από το ιστορικό κλήσεων. Αυτό μπορεί να λειτουργήσει επίσης κάνοντας διπλό κλικ ή επιλέγοντας το μενού Επαφή στο κύριο παράθυρο ή το παράθυρο Ενέργεια στο παράθυρο του βιβλίου διευθύνσεων και επιλέγοντας την ενέργεια μεταφοράς.

###### Υπόδειξη

Όλες οι διαδρομές που υποστηρίζει το Ekiga μπορούν να χρησιμοποιηθούν για μεταφορές κλήσεων αν το υποστηρίζει αυτό το πρωτόκολλο.

##### Προσαρμογή των ρυθμίσεων ήχου και βίντεο

Οι ρυθμίσεις ήχου και βίντεο μπορούν να προσαρμοστούν μέσω του πίνακα ελέγχου κλήσεων καθόσον βρίσκεστε σε μια κλήση. Αν επιθυμείτε να αλλάξετε τις ρυθμίσεις ήχου και βίντεο τη στιγμή που βρίσκεστε σε μια κλήση, απλά εμφανίστε τον Πίνακα ελέγχου κλήσεων επιλέγοντας Προβολή > Εμφάνιση πίνακα ελέγχου κλήσεων στο μενού. Η ένταση ήχου, όπως επίσης η φωτεινότητα, η λευκότητα και η αντίθεση της συσκευής εισόδου βίντεο μπορούν να τροποποιηθούν για την επίτευξη της βέλτιστης ποιότητας.

Μπορείτε επίσης να αλλάξετε τις συσκευές ήχου και βίντεο κατά τη διάρκεια μίας κλήσης. Απλά μεταβείτε στο παράθυρο προτιμήσεων επιλέγοντας Επεξεργασία -> Προτιμήσεις στο μενού, και προσαρμόστε τις συσκευές σας στην κατάλληλη ενότητα.

##### Έλεγχος του ιστορικού κλήσεων

Το παράθυρο Ιστορικού κλήσεων αποθηκεύει πληροφορίες (ημερομηνία, διάρκεια, διαδρομή, απομακρυσμένος χρήστης) για όλες τις εξερχόμενες και εισερχόμενες κλήσεις. Χωρίζονται σε τρεις ομάδες: ληφθείσες κλήσεις, τοποθετημένες κλήσεις και αποτυχημένες κλήσεις. Μπορείτε να συμβουλευτείτε το ιστορικό κλήσεων επιλέγοντας Προβολή -> Ιστορικό κλήσεων στο μενού.

- Οι Ληφθήσες κλήσεις περιέχουν όλες τις εισερχόμενες κλήσεις που έγιναν δεκτές από το Ekiga

- Στις Τοποθετημένες κλήσεις διατηρείται μία εύρεση όλων των επιχειρούμενων - επιτυχών ή όχι - κλήσεων προς κάποιον χρήστη.

- Οι Αποτυχημένες κλήσεις εμφανίζουν τις εισερχόμενες κλήσεις που διακόπηκαν.

###### Υπόδειξη

Κάνοντας διπλό κλικ σε σε ένα βέλος στο Ιστορικό κλήσεων θα κληθεί εκ νέου ο επιλεγμένος χρήστης ή θα μεταφερθεί σε αυτόν το χρήστη κάθε ενεργή κλήση. Σημειώστε ότι μπορείτε επίσης να προσθέσετε την επαφή στη λίστα ονομάτων σας επιλέγοντας Συνομιλία -> Επαφή -> Προσθήκη στον τοπικό κατάλογο από το κύριο όταν είναι επιλεγμένη η κλήση.

## Χρήση για προχωρημένους

### Καταχώρηση επιπρόσθετων λογαριασμών

#### Το παράθυρο των λογαριασμών

Μπορείτε να ανοίξετε το παράθυρο των λογαριασμών επιλέγοντας Επεξεργασία -> Λογαριασμοί. Η ενέργεια αυτή θα εμφανίσει το Παράθυρο λογαριασμών. Το Παράθυρο λογαριασμών σας επιτρέπει να προσθέσετε λογαριασμούς Ekiga.net, λογαριασμούς κλήσεων Ekiga, SIP και Η323 και να τους καταχωρήσετε. Ένας λογαριασμός περιγράφει τις παραμέτρους σύνδεσης και κωδικού που πρέπει να καταχωρηθούν στις υπηρεσίες SIP και Η323. Οι υπηρεσίες αυτές μπορεί να είναι ένας παροχέας υπηρεσιών διαδικτυακής τηλεφωνίας (όπως το ekiga.net), ή έναν IPBX (όπως CISCO, Nortel ή Asterisk).

#### Προσθήκη ενός λογαριασμού Ekiga.net

Για να προσθέσετε ένα λογαριασμό Ekiga.net, απλώς επιλέξτε Λογαριασμός -gt; Προσθήκη λογαριασμού Ekiga.net στο μενού . Θα εμφανιστεί ένα παράθυρο διαλόγου που θα σας επιτρέψει να εισάγετε διάφορες παραμέτρους:

- Χρήστης:Εισάγετε το όνομα χρήστη της επιλογής σας.

- Κωδικός: Μπορείτε να εισάγετε τον κωδικό σας.

Το Εkiga.net είναι μια πλατφόρμα ελεύθερων υπηρεσιών SIP που παρέχονται στους χρήστες του Ekiga. Αν επιθυμείτε να καλέσετε άλλους χρήστες και να σας καλούν άλλοι χρήστες, χρειάζεστε μια διεύθυνση SIP. Μπορείτε να λάβετε μια τέτοια διεύθυνση από εδώ http://www.ekiga.net. Το Εkiga.net επίσης προσφέρει επιπρόσθετες υπηρεσίες όπως χώρους συνεδριάσεων, ηχητικά μηνύματα ή αλφαβητικούς καταλόγους στο διαδίκτυο. Παρακαλούμε δείτε το http://www.ekiga.net για περισσότερες πληροφορίες.

#### Προσθήκη ενός λογαριασμού κλήσης Ekiga

Για να προσθέσετε ένα λογαριασμό κλήσεων Ekiga, απλώς επιλέξτε Λογαριασμός -> Προσθήκη λογαριασμού κλήσεων Ekiga στο μενού. Θα εμφανιστεί ένα παράθυρο διαλόγου που θα σας επιτρέψει να εισάγετε διάφορες παραμέτρους:

- Όνομα Λογαριασμού:Εδώ εισάγετε το αναγνωριστικό του λογαριασμού.

- Προσωπικός αριθμός:Εισάγετε τον προσωπικό σας αριθμό.

Αν δεν έχετε ακόμη ένα λογαριασμό κλήσεων Ekiga, μπορείτε να τον καταχωρήσετε χρησιμοποιώντας το σύνδεσμο 'Λάβετε ένα λογαριασμό κλήσεων Ekiga.net' στο παράθυρο διαλόγου. Όπως έχουμε περιγράψει πιο πάνω, η υπηρεσία αυτή θα σας επιτρέψει να καλείτε κανονικές τηλεφωνικές γραμμές σε όλον τον κόσμο με ενδιαφέρουσα αναλογία. Αφού έχει προστεθεί ο λογαριασμός, μπορείτε να τον καλέσετε ξανά, να ανατρέξετε στο ιστορικό ισορροπίας ή το ιστορικό κλήσεων επιλέγοντας το κατάλληλο στοιχείο μενού στο μενού Λογαριασμός του παραθύρου όταν ο λογαριασμός επικαλύπτεται.

#### Προσθήκη λογαριασμού SIP

Για να προσθέσετε ένα λογαριασμό SIP, απλώς επιλέξτε Λογαριασμός -> Προσθήκη λογαριασμού SIP στο μενού. Θα εμφανιστεί ένα παράθυρο διαλόγου που θα σας επιτρέψει να εισάγετε διάφορες παραμέτρους:

- Όνομα Λογαριασμού:Εδώ εισάγετε το όνομα του λογαριασμού.

- Καταχωρητής:Ο κατάλογος στον οποίο επιθυμείτε να καταχωρηθείτε. Συνήθως είναι κάποια διεύθυνση ΙΡ ή όνομα υπολογιστή το οποίο θα σας έχει δοθεί από τον Παροχέα Διαδυκτιακών Υπηρεσιών είτε από τον διαχειριστή του συστήματός σας εφόσον επιχειρείτε να καταχωρηθείτε σε κάποιο SIP IPBX.

- Χρήστης:Εισάγετε το όνομα χρήστη της επιλογής σας.

- Πιστοποίηση χρήστη: Εφόσον διαφέρει από την παράμετρο χρήστη που δηλώσατε πιο πάνω. Στην περίπτωση αυτή, το πεδίο χρήστη θα εξυπηρετήσει τον έλεγχο της εξερχόμενης ταυτότητας για τον λογαριασμό που προσθέτετε, ενώ το όνομα σύνδεσης θα χρησιμοποιηθεί κατά την διαδικασία της πιστοποίησης.

- Κωδικός: Μπορείτε να εισάγετε τον κωδικό σας.

- Λήξη ορίου χρόνου εγγραφής: Ο χρόνος μετά το πέρας του οποίου θα πρέπει να ενημερώνεται η καταχώρηση.

#### Προσθήκη ενός λογαριασμού Η.323

Για να προσθέσετε ένα λογαριασμό Η.323, απλώς επιλέξτε Λογαριασμός -> Προσθήκη λογαριασμού H.323 στο μενού. Θα εμφανιστεί ένα παράθυρο διαλόγου που θα σας επιτρέψει να εισάγετε διάφορες παραμέτρους:

- Όνομα Λογαριασμού:Εδώ εισάγετε το όνομα του λογαριασμού.

- Διατηρητής πύλης: Ο διατηρητής πύλης στον οποίο επιθυμείτε να καταχωρηθείτε. Συνήθως πρόκειται για κάποια διεύθυνση ΙΡ ή κάποιο όνομα υπολογιστή το οποίο θα σας δοθεί από τον παροχέα διαδικτυακών τηλεφωνικών υπηρεσιών, ή από τον διαχειριστή του συστήματός σας εφόσον επιχειρείτε να καταχωρηθείτε σε ένα Η.323 ΙΡΒΧ.

- Χρήστης:Εισάγετε το όνομα χρήστη της επιλογής σας.

- Πιστοποίηση χρήστη: Εφόσον διαφέρει από την παράμετρο χρήστη που δηλώσατε πιο πάνω. Στην περίπτωση αυτή, το πεδίο χρήστη θα εξυπηρετήσει τον έλεγχο της εξερχόμενης ταυτότητας για τον λογαριασμό που προσθέτετε, ενώ το όνομα σύνδεσης θα χρησιμοποιηθεί κατά την διαδικασία της πιστοποίησης.

- Κωδικός: Μπορείτε να εισάγετε τον κωδικό σας.

- Λήξη ορίου χρόνου εγγραφής:Ο χρόνοςμετά το πέρας του οποίου θα ενημερώνεται η καταχώρησή σας.

### Κατανόηση των URI

#### SIP URI

Τα URI κατά SIP έχουν την εξής μορφή:"sip:user@[host[:port]]"

Αυτό σας επιτρέπει να καλέσετε τον δεδομένο χρήστη στον συγκεκριμένο υπολογιστή μεσολάβησης ο οποίος διαθέτει SIP:sip:jonita@ekiga.net

#### URI κατά Η.323

Τα URI κατά Η.323 έχουν την μορφή "h323:[user@][host[:port]]"

Αυτό σας επιτρέπει να:

- Κλήση ενός κεντρικού υπολογιστή σε μια θύρα διαφορετική από την εξ' ορισμού που είναι η 1720:h323:seconix.com:1740

- Κλήση ενός χρήστη βάσει του αντίστοιχου ψευδώνυμου, εφόσον αυτό είναι καταχωρημένο στον gatekeeper:h323:jonita

- Κλήση ενός τηλεφωνικού αριθμού εφόσον είστε εγγεγραμμένος σε έναν gatekeeper για παροχείς υπηρεσιών PC-To-Phone, ή αν ο χρήστης αυτός διαθέτει

- Κλήση ενός συγκεκριμένου χρήστη χρησιμοποιώντας το ψευδώνυμό του/της μέσω ενός συγκεκριμένοου υπολογιστή-πύλη ή μέσω κάποιου διαμεσολαβητή: h323:jonita@gateway.seconix.com

- Κλήση ενός MCU (Multipoint Control Unit=Μονάδα (Συσκευή) Ελέγχου Πολλαπλών Σημείων) και συμμετοχή σε ένα κανάλι συζητήσεων: h323:myfriendsroom@mcu.seconix.com

### Έλεγχος του εύρους ζώνης βίντεο

Το Ekiga χρησιμοποιεί έναν αλγόριθμο βέλτιστης απόδοσης για τη διατήρηση χαμηλού εύρους ταχύτητας όταν μεταδίδεται βίντεο. Μπορείτε να προσαρμόσετε τις ρυθμίσεις ποιότητας του βίντεο ανάλογα με το αν προτιμάτε να έχετε μία καλή συχνότητα πλαισίων, ή καλής ποιότητας εικόνα. Οι ρυθμίσεις αυτές επιτρέπουν στο Ekiga να προσαρμόσει με τρόπο δυναμικό το εύρος ταχύτητας του βίντεο και τον αριθμό των μεταδιδόμενων εικόνων ανά δευτερόλεπτο κατά την διάρκεια μιας κλήσης, και την ίδια στιγμή να ικανοποιεί το απαιτούμενο εύρος ταχύτητας του βίντεο.

Σημειώστε ότι ο αλγόριθμος πρόκειται για αλγόριθμο βέλτιστης απόδοσης, πράγμα που σημαίνει ότι, αν επιλέξετε πολύ χαμηλές ρυθμίσεις εύρους ταχύτητας βίντεο, θα είναι αδύνατον να τηρηθούν αυτές οι ρυθμίσεις. Εντούτοις, αν το εύρος ταχύτητας του βίντεο επιτρέπει την μετάδοση με καλύτερη ποιότητα, ή ταχύτερα από τις απαιτούμενες τιμές, τότε το Ekiga θα αυξήσει τις τιμές αυτές δυναμικά ώστε η ποιότητα και η συχνότητα πλαισίων του βίντεο να είναι πάντοτε οι καλύτερες δυνατές.

Επιλέγοντας υψηλότερη συχνότητα πλαισίων και πιο χαμηλή ποιότητα βίντεο θα έχετε όμοια αποτελέσματα όσον αφορά το εύρος ταχύτητας του βίντεο από ότι αν επιλέξετε υψηλότερη ποιότητα με χαμηλότερη συχνότητα πλαισίων. Η επιλογή σας εξαρτάται από το αν επιθυμείτε να χρησιμοποιήσετε το εύρος ταχύτητας σύνδεσής σας για να μεταβιβάσετε πιο χαμηλής ποιότητας εικόνες ή λιγότερο μεγάλης ποιότητας εικόνες.

### 'Αξονες παρακολούθησης

Το Ekiga μπορεί να συνδεθεί σε συστήματα PBX που υποστηρίζουν το πρωτόκολλο SIP. Στην περίπτωση αυτή, είναι δυνατό να αποτελεί ένδειξη αν η γραμμή που συσχετίζεται με ένα χρήστη είναι σε χρήση ή όχι. Παρακαλώ ανατρέξτε στην τεκμηρίωση του PBX σας για να ενεργοποιήσετε αυτή τη λειτουργία.

Για να ενεργοποιήσετε τη λειτουργία αυτή στο Ekiga, απλώς προσθέστε την επαφή με τη διαδρομή της στη λίστα. Αν ο εξυπηρετητής υποστηρίζει τη δημοσίευση της πληροφορίας παρουσίας σας, το Ekiga θα δημοσιεύσει αυτόματα τη δική σας πληροφορία παρουσίας και θα εμφανίσει την παρουσία των επαφών στη λίστα ονομάτων σας.

### Διαχείριση κωδικοποιητών

#### Κωδικοποιητές ήχου

Ο πίνακας κωδικοποιήσεων ήχου στις προτιμήσεις του Ekiga επιτρέπουν να αλλάξετε την σειρά των κωδικοποιήσεων καθώς και την απενεργοποίηση των κωδικοποιήσεων που δεν επιθυμείτε να χρησιμοποιείτε. Κάθε κωδικοποίηση έχει δυνατά και αδύναμα σημεία. Για παράδειγμα, η G.711 θα δώσει τη βέλτιστη ποιότητα φωνής αλλά θα χρησιμοποιήσει το μεγαλύτερο εύρος της ταχύτητας σύνδεσης ενώ η SPEEX θα δώσει μία μέση ποιότητα φωνής αλλά απαιτώντας μία πολύ χαμηλή χρήση του εύρους της ταχύτητας σύνδεσης. Σημειώστε ότι υπάρχουν δύο εκδόσεις της SPEEX, μία από αυτές είναι η SPEEX WideBand, η οποία έχει ένα συχνότητα χρονομέτρησης 16 ΚHz.

#### Κωδικοποιητές μαγνητοσκόπησης

Ο πίνακας με τις κωδικοποιήσεις για βίντεο του Ekiga στις προτιμήσεις σας επιτρέπει να τροποποιήσετε τη σειρά κωδικοποίησης όπως επίσης και να απενεργοποιήσετε τις κωδικοποιήσεις που δεν επιθυμείτε να χρησιμοποιήσετε. Το Ekiga υποστηρίζει κωδικοποιήσεις όπως η H.261,η H.263+, η H.264, η MPEG-4 ή η Theora.

#### Αναταξινόμηση των κωδικοποιητών

Όταν αναταξινομείτε τις κωδικοποιήσεις, αναταξινομείτε τον πίνακα των τοπικών δυνατοτήτων, δηλαδή, τις κωδικοποιήσεις που θα χρησιμοποιήσετε για αποστολή. Θα μεταδίδετε πάντοτε ήχο και βίντεο χρησιμοποιώντας πάντα την πρώτη κωδικοποίηση του αντίστοιχου πίνακα που έχετε κοινό με τον απομακρυσμένο χρήστη. Ο τελευταίος, θα μεταδώσει ήχο και βίντεο χρησιμοποιώντας την πρώτη κωδικοποίηση του πίνακά του τον οποίο διαθέτετε κι εσείς.

#### Εξαναγκαστική χρήση συγκεκριμένου κωδικοποιητή

Μπορείτε να εξαναγκάσετε την χρήση συγκεκριμένης κωδικοποίησης απενεργοποιώντας όλες τις άλλες κωδικοποιήσεις, αλλά αυτό θα έχει ως αποτέλεσμα αποτυχημένες κλήσεις εφόσον ο απομακρυσμένος χρήστης δεν υποστηρίζει τη συγκεκριμένη κωδικοποίηση. Η καλύτερη λύση είναι να τοποθετήσετε τις κωδικοποιήσεις που προτιμάτε στην κορυφή της λίστας έτσι ώστε να χρησιμοποιούνται πάντοτε κατά τη μετάδοση εφόσον το επιτρέπει ο απομακρυσμένος χρήστης και να απενεργοποιήσετε εκείνες τις κωδικοποιήσεις που δεν επιθυμείτε να χρησιμοποιείτε για μετάδοση και λήψη.

#### Προσαρμογή της προσωρινής μνήμης διακύμανσης-αυξομείωσης δεδομένων

Μπορείτε να προσαρμόσετε το χρόνο αναμονής πριν την έναρξη αναπαραγωγής του ήχου που είναι αποθηκευμένος στην ενδιάμεση μνήμη, χρησιμοποιώντας την προσαρμογή της ενδιάμεσης μνήμης διακύμανσης. Αν υπάρχει πολύ μεγάλη απώλεια πακέτων, η καθυστέρηση που απαιτείται να έχει λάβει όλα τα πακέτα θα μπορούσε να είναι τόσο σημαντική εξαιτίας της επέκτασης της ενδιάμεσης μνήμης διακύμανσης. Σε αυτήν την περίπτωση, ο ήχος που λαμβάνετε θα είναι χαμηλής ποιότητας. Μία λύση σε αυτό το πρόβλημα θα μπορούσε να είναι η αύξηση του ανώτατου ορίου της ενδιάμεσης μνήμης διακύμανσης για λίγα δευτερόλεπτα, με αποτέλεσμα μία μεγάλη καθυστέρηση αλλά σε μία βελτιωμένη ποιότητα φωνής. Σημειώστε ότι η ενδιάμεση μνήμης διακύμανσης θα τεθεί στη πιο χαμηλή καθυστέρηση για βέλτιστη μετάδοση, και επειδή μία κακή ποιότητας φωνής δεν οφείλεται σε μία χαμηλή τιμής για την ενδιάμεση μνήμη διακύμανσης, αλλά σε κακή ποιότητα σύνδεσης στο διαδίκτυο.

### Αλλαγή θυρών

#### Οι θύρες ακρόασης listen

Η κυρίως θύρα για ακρόαση των εισερχομένων συνδέσεων στο Ekiga για το προτώκολλο SIP είναι η 5060 (UDP), ενώ η θύρα 1720 (TCP) χρησιμοποιείται από το Η.323. Για να αλλάξετε τις θύρες αυτές πρέπει να εκκινήσετε τον "gconf-editor". Ανοίξτε τον gconf-editor, επιλέξτε apps από το αριστερό μενού και έπειτα επιλέξτε Πρωτόκολλα Ekiga. Ύστερα επιλέξτε "sip" ή "h323". Θα εμφανιστεί μια λίστα στο αντίστοιχο δεξιό παράθυρο. Επιλέξτε listen_port και θέστε την επιθυμητή τιμή. Μπορείτε επίσης να αλλάξετε την κλίμακα των θυρών UDP/RTP.

#### Εξήγηση της κλίμακας των θυρών

1. Η τιμή "listen_port" είναι η θύρα μέσω της οποίας το Ekiga θα ανιχνεύσει εισερχόμενες κλήσεις. Η τιμή αυτή είναι διαφορετική για SIP και Η.323.

3. Η τιμή "udp_port_range" είναι το εύρος των θυρών UDP που θα χρησιμοποιήσει το Ekiga για την σηματοδότηση του SIP ή για την καταχώρησή του στους διατηρητές πύλης για Η.323. Επίσης χρησιμοποιείται για RTP (κανάλια επικοινωνίας ήχου και βίντεο).

4. Η τιμή "tcp_port_range" είναι το εύρος των θυρών TCP που μαζί με την listen_port θα χρησιμοποιήσει το Ekiga για το κανάλι Η.245 με το πρωτόκολλο Η.323. Η κλίμακα αυτή δεν χρησιμοποιείται από το SIP. Δεν χρησιμοποιείται επίσης όταν είναι ενεργοποιημένη η διακύμανση H.245, που γενικά είναι η περίπτωση, εκτός από την περίπτωση κλήσης με παλαιές εφαρμογές H.245 όπως το Netmeeting.

### Έλεγχος των ρυθμίσεων SIP και Η.323

#### Έλεγχος των ρυθμίσεων SIP

##### Διάφορες ρυθμίσεις

Μεσολαβητής (Proxy) Εξερχομένων

Ο μεσολαβητής εξερχομένων είναι ένας μεσολαβητής SIP ο οποίος θα αναμεταδώσει τις κλήσεις σας. Η συμπεριφορά ενός μεσολαβητή SIP είναι όμοια με εκείνη ενός μεσολαβητή HTTP, δηλαδή, κάποιος φορέας που εκδίδει τα αιτήματά σας και μεσολαβεί στις ροές δεδομένων (stream).

URI Προώθησης

Το URI προς τις οποίες θα προωθηθούν οι εισερχόμενες κλήσεις SIP, εφόσον έχει γίνει ρύθμιση στις προτιμήσεις.

#### Έλεγχος των Ρυθμίσεων Η.323

##### Διάφορες ρυθμίσεις

URI Προώθησης

Το URI προς το οποίο θα προωθηθούν οι κλήσεις κατά Η.323, εφόσον έχει γίνει ρύθμιση στις προτιμήσεις.

##### Ρυθμίσεις για προχωρημένους

Το Ekiga επιτρέπει πλήρη έλεγχο των ρυθμίσεων Η.323 στο τμήμα Ρυθμίσεις Η.323 για Προχωρημένους των προτιμήσεων. Μπορείτε να ενεργοποιήσετε την Διείσδυση Η.245 και την Γρήγορη Έναρξη.

Διείσδυση Η.245

Η Διείσδυση Η.245 είναι το "περίβλημα" των μηνυμάτων Η.245 μέσα στα μηνύματα Η.225/Q.931 (Ενθηλάκωση Η.245). Εάν έχετε κάποι τοίχος προστασίας και ενεργοποιήσετε την Διείσδυση Η.245, απαιτούνται μια λιγότερη θύρα TCP ελεύθερη για την αποδοχή εισερχομένων κλήσεων.

Έγκαιρο Η.245

Η επιλογή αυτή ενεργοποιεί εγκαίρως το Η.245 κατά την διάρκεια της ρύθμισης και επιτρέπει την επίτευξη ταχύτερης έναρξης της κλήσης.

Γρήγορη εκκίνηση

Η Γρήγορη Σύνδεση είναι μια νέα μέθοδος ρύθμισης μιας κλήσης που παρακάμπτει μερικά από τα συνήθη βήματα ώστε να πραγματοποιηθεί γρήγορα. Επιπρόσθετα με τις βελτιώσεις της ταχύτητας, η Γρήγορη Σύνδεση βοηθά τα κανάλια πολυμέσων να ετοιμαστούν για την μετάδοση πριν σταλεί το μήνυμα CONNECT, μήνυμα το οποίο είναι απαιτούμενο για κάποιες διεργασίες τιμολόγησης. Η λειτουργία αυτή πρωτοεισήχθη στην έκδοση 2 του Η.323.

## Σχετικά με το Ekiga

Το Ekiga γράφτηκε από τον Damien Sandras (dsandras@seconix.com). Για περισσότερες πληροφορίες σχετικά με το Ekiga, παρακαλούμε επισκεφθείτε την ιστοσελίδα Ekiga Home Page.

Για να δηλώσετε ένα σφάλμα (bug) ή για να κάνετε προτάσεις σχετικές με αυτή την εφαρμογή ακολουθείστε τις οδηγίες που θα βρείτε στην ιστοσελίδα this document.

Το πρόγραμμα αυτό διανέμεται υπό τους όρους της Γενικής Δημόσιας Άδειας GNU, όπως αυτή εκδίδεται από το Ίδρυμα Ελεύθερου Λογισμικού (Free Software Foundation), ή της έκδοσης 2 της Άδειας είτε (αν προτιμάτε) κάθε παλαιότερης έκδοσης. Αντίγραφο της Άδειας αυτής μπορείτε να βρείτε στην σελίδα link ή στο αρχείο COPYING που περιλαμβάνεται στον πηγαίο κώδικα αυτού του προγράμματος.

## Παράρτημα

### Άλλο σχετικό λογισμικό

IPBX

- Asterisk PBX: http://asterisk.org

SIP

- SIP Express Router: http://www.iptel.org/ser

H.323

- OpenH323 Gatekeeper: http://www.openh323.org

- GNU Gatekeeper: http://www.gnugk.org

- OpenH323 Proxy:http://openh323.sourceforge.net

- H323 - ISDN Gateway: http://www.telos.de/linux/H323/

Λογισιμικό Βιντεοδιασκέψεων/VoIP

- OpenMCU: http://www.openh323.org

Παρόμοιοι Πελάτες

- XTen:http://www.xten.com

- SJPhone: http://www.sjlabs.com/

- OpenPhone: http://www.openh323.org

- Netmeeting: http://www.microsoft.com